અહીંના રહીશ રમીલાબહેન ઠાકોર કહે છે, ‘મારી પુત્રવધૂ સગર્ભા છે અને તેની પ્રસૂતિનો સમય ચોમાસામાં જ આવશે. હવે ક્યાં રહેવા ચાલ્યા જઈએ તે સમજાતું નથી. ઘરે પ્રસૂતિ કરવી હવે શક્ય નથી. કેવી રીતે વહુને હૉસ્પિટલ પહોંચાડીશું. આડા દિવસે તો એમ્બ્યુલન્સ પણ આવે, પરંતુ ચોમાસામાં તો ના બહાર જવાય ના અંદર અવાય તેવી પરિસ્થિતિ થઈ જાય છે. છાપરાનાં મકાનો, પાણીની સમસ્યા, લાઈટો છે, પણ કહેવા પૂરતી. વારંવાર વીજળી ગુલ થઈ જાય છે. છતાં આ પ્રશ્નો સામે વર્ષોથી ઝઝૂમી રહ્યાં છીએ, પરંતુ રસ્તાની સમસ્યાનું સમાધાન કરાવી આપો તો બહુ સારું.’